b'\n_START_ARTICLE_\nSplitska sinagoga\n_START_PARAGRAPH_\nSplitska sinagoga je sinagoga u Hrvatskoj, u Splitu. Nalazi se u \xc5\xbdidovskom prolazu 1, tik uz zapadni zid Dioklecijanove pala\xc4\x8de._NEWLINE_Nastala je u 16. stolje\xc4\x87u. Sagra\xc4\x91ena je u onda\xc5\xa1njem splitskom \xc5\xbeidovskom getu. Spada me\xc4\x91u najstarije europske sinagoge koje su jo\xc5\xa1 uvijek aktivne. _NEWLINE_Izgra\xc4\x91ena je tako da je adaptiran drugi kat dviju spojenih srednjovjekovnih ku\xc4\x87a. Godine 1728. sinagoga je poprimila dana\xc5\xa1nji izgled unutarnjosti. Najsvetiji dio \xc5\xbeidovskog hrama, aron hakode\xc5\xa1, ugra\xc4\x91en je u zapadni zid Dioklecijanove pala\xc4\x8de. Okrenut je ka Jeruzalemu. Izgra\xc4\x91ena je u klasicisti\xc4\x8dkom stilu od crnog i bijelog mramora._NEWLINE_Pod oznakom Z-5650 zavedena je kao nepokretno kulturno dobro - pojedina\xc4\x8dno, pravna statusa za\xc5\xa1ti\xc4\x87ena kulturnog dobra, klasificirano kao sakralna graditeljska ba\xc5\xa1tina.'